CELEX: 32011R1087
Language: fi
Date: 2011-10-27 00:00:00
Title: Komission täytäntöönpanoasetus (EU) N:o 1087/2011, annettu 27 päivänä lokakuuta 2011 , yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta räjähdysaineilmaisimien osalta ETA:n kannalta merkityksellinen teksti

28.10.2011   
            
            
               FI
            
            
               Euroopan unionin virallinen lehti
            
            
               L 281/12
            
         KOMISSION TÄYTÄNTÖÖNPANOASETUS (EU) N:o 1087/2011,
   annettu 27 päivänä lokakuuta 2011,
   yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta räjähdysaineilmaisimien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä maaliskuuta 2010 annetussa komission asetuksessa (EU) N:o 185/2010 (2) annetaan räjähdysaineilmaisimia koskevia säännöksiä.
            
         
               (2)
            
            
               Räjähdysaineiden havaitsemismenetelmät ja -tekniikat kehittyvät kaiken aikaa. Komission olisi tarkistettava räjähdysaineilmaisimia koskevia teknisiä ja toiminnallisia säännöksiä ottaen huomioon siviili-ilmailuun kohdistuvan uhan muuttuminen, teknologian kehitys sekä laitteiden toiminnasta unionissa ja maailmanlaajuisesti saadut kokemukset.
            
         
               (3)
            
            
               Sen vuoksi asetusta (EU) N:o 185/2010 olisi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 300/2008 19 artiklan 1 kohdalla perustetun siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä lokakuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 97, 9.4.2008, s. 72.
   
      (2)  EUVL L 55, 5.3.2010, s. 1.
   
      LIITE
      Korvataan asetuksen (EU) N:o 185/2010 liitteessä olevan 12 luvun 12.4.2 kohta seuraavasti:
      
         ”12.4.2   EDS-laitteiden standardit
         
         
                     12.4.2.1
                  
                  
                     EDS-laitteille on kolme standardia. Näitä standardeja koskevat yksityiskohtaiset vaatimukset esitetään erillisessä komission päätöksessä.
                  
               
                     12.4.2.2
                  
                  
                     Kaikkien EDS-laitteiden on oltava standardin 1 mukaisia.
                  
               
                     12.4.2.3
                  
                  
                     Standardin 1 voimassaolo päättyy 1 päivänä syyskuuta 2012.
                  
               
                     12.4.2.4
                  
                  
                     Toimivaltainen viranomainen voi sallia 1 päivän tammikuuta 2003 ja 1 päivän syyskuuta 2006 välisenä aikana asennettujen standardin 1 mukaisten EDS-laitteiden käytön jatkamisen enintään 1 päivään tammikuuta 2014 asti.
                  
               
                     12.4.2.5
                  
                  
                     Standardia 2 sovelletaan kaikkiin 1 päivänä tammikuuta 2007 tai sen jälkeen asennettuihin EDS-laitteisiin, paitsi jos standardin 1 mukaisen EDS-laitteen asentamisesta on tehty sopimus ennen 19 päivää lokakuuta 2006.
                  
               
                     12.4.2.6
                  
                  
                     Kaikkien EDS-laitteiden on oltava standardin 2 mukaisia 1 päivään syyskuuta 2012 mennessä, lukuun ottamatta tapauksia, joissa sovelletaan 12.4.2.4 kohtaa.
                  
               
                     12.4.2.7
                  
                  
                     Standardin 2 voimassaolo päättyy 1 päivänä syyskuuta 2020.
                  
               
                     12.4.2.8
                  
                  
                     Toimivaltainen viranomainen voi sallia 1 päivän tammikuuta 2011 ja 1 päivän syyskuuta 2014 välisenä aikana asennettujen standardin 2 mukaisten EDS-laitteiden käytön jatkamisen enintään 1 päivään syyskuuta 2022 asti.
                  
               
                     12.4.2.9
                  
                  
                     Toimivaltaisen viranomaisen on ilmoitettava komissiolle, jos se myöntää luvan standardin 2 mukaisten EDS-laitteiden käytön jatkamiseen 1 päivän syyskuuta 2020 jälkeen.
                  
               
                     12.4.2.10
                  
                  
                     Standardia 3 sovelletaan kaikkiin 1 päivänä syyskuuta 2014 tai sen jälkeen asennettuihin EDS-laitteisiin.
                  
               
                     12.4.2.11
                  
                  
                     Kaikkien EDS-laitteiden on oltava standardin 3 mukaisia 1 päivään syyskuuta 2020 mennessä, lukuun ottamatta tapauksia, joissa sovelletaan 12.4.2.8 kohtaa.”